Raúl Alfonsín
Store norske leksikon,Historie,Verdens historie og samtidshistorie,Sør-Amerika,Argentinas historie,Argentinas samtidshistorie
Raúl Alfonsín var en argentinsk politiker. Alfonsín var president i Argentina fra 1983 til 1989, den første demokratisk valgte presidenten etter militærkuppet i 1976.
Alfonsín var utdannet jurist og satt som medlem av nasjonalforsamlingen fra 1963 til 1976. Han grunnla og ledet fra 1973 Bevegelsen for fornyelse og endring (Movimiento de Renovacion y Cambio, MRC), en fraksjon av det radikale partiet UCR.Raul Alfonsín var president i Argentina fra 1983 til 1989, den første demokratisk valgte president etter militærstyret i 1976–1983. I sin presidentperiode var han en drivkraft i arbeidet med å stille militærregimets representanter for retten, og flere tidligere ledere ble dømt for krigsforbrytelser og brudd på menneskerettighetene. Dette førte til et dårlig forhold mellom Alfonsín og de væpnede styrkene, som flere ganger gikk til væpnet opprør. Etter Alfonsíns avgang ble alle de ledende medlemmene av militærjuntaen løslatt fra fengselet.Som president gjennomførte Alfonsín blant annet forhandlinger med Chile om grensene i Beagle-kanalen mellom Ildlandet og det søramerikanske fastlandet, og han utvidet det økonomiske samarbeidet med Brasil. Les mer i Store norske leksikon Argentinas samtidshistorie Argentina